
PËR DISA NDRYSHIME NË LIGJIN NR.7905, DATË 21.3.1995 “KODI I PROCEDURËS PENALE I REPUBLIKËS SË SHQIPËRISË”, TË NDRYSHUAR

Në mbështetje të neneve 81 pikat 1 e 2 shkronja “d” dhe 83 pika  1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:
	
Në ligjin nr.7905, datë 21.3.1995 “Kodi i Procedurës Penale i Republikës së Shqipërisë”, të ndryshuar, bëhen këto ndryshime:

Neni 1
 
Në nenin 13 bëhen ndryshimet si më poshtë: 
a) Në pikën 1, fjalët “gjykatat ushtarake” hiqen.
b) Në pikën 3, fjalët “dhe ato ushtarake” hiqen.

Neni 2 

Në nenin 14, pika 2 shfuqizohet.

Neni 3
 
Në nenin 74, fjalët “gjykatës ushtarake” hiqen.

Neni 4

Neni 75 shfuqizohet.

Neni 5

Në nenin 75/a, fjalët “subjekte që janë në kompetencë të gjykatave ushtarake ose nga” hiqen.

Neni 6

Në nenin 424, pika 2 shfuqizohet.

Neni 7

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5729, datë 19.5.2008 të Presidentit të Republikës së Shqipërisë, Bamir Topi
